DTCENT ควง FA ฉายภาพธุรกิจ-แผนงานอนาคต
DTCENT นำเสนอภาพรวมการดำเนินธุรกิจ รวมถึงแผนอนาคตในงาน Analyst Meeting ร่วมกับ “แคปปิตอล วัน พาร์ทเนอร์” ที่ปรึกษาการเงิน
DTCENT ร่วมเสนอภาพรวมการดำเนินธุรกิจ รวมถึงแผนงานอนาคตในงาน Analyst Meeting ร่วมกับ “แคปปิตอล วัน พาร์ทเนอร์” ที่ปรึกษาการเงิน
14 ก.ค. 2565

นายอภิสิทธิ์ รุจิเกียรติกำจร ประธานกรรมการบริษัท นายทศพล คุณะเพิ่มศิริ ประธานเจ้าหน้าที่บริหาร และกรรมการผู้จัดการใหญ่ นางสาวจิราพร ลายลักษณ์ รองประธานเจ้าหน้าที่บริหาร และรองกรรมการผู้จัดการใหญ่ บริษัท ดี.ที.ซี. เอ็นเตอร์ไพรส์ จำกัด (มหาชน) หรือ DTCENT พร้อมด้วย นายเอกจักร บัวหภักดี กรรมการผู้จัดการ บริษัท แคปปิตอล วัน พาร์ทเนอร์ จำกัด ในฐานะที่ปรึกษาทางการเงินในการเสนอขายหุ้นครั้งแรกต่อประชาชน (IPO) ร่วมนำเสนอข้อมูลในการเสนอขายหุ้น IPO ภาพรวมการดำเนินธุรกิจ รวมถึงแผนงานในอนาคตให้แก่นักวิเคราะห์หลักทรัพย์ ในงาน Analyst Meeting โดยงานดังกล่าวจัดขึ้นที่บริษัทฯ เมื่อเร็ว ๆ นี้
สำหรับ DTCENT เป็นบริษัทออกแบบ วิจัย พัฒนา จัดจำหน่าย และให้บริการอุปกรณ์ติดตามยานพาหนะ (GPS Tracking) และพัฒนาระบบไอโอที (IoT Solution) และ Artificial Intelligence (AI) ครบวงจร รวมถึงวิจัยและพัฒนาระบบซอฟต์แวร์เพื่อการบริหารการขนส่งและอื่นๆ ที่เกี่ยวข้อง